
Paraclisul Sfântului mucenic Acachie 
(s.v. 7 mai / s.n. 20 mai) 


Arătarea semnului Sfintei Cruci la Ierusalim şi Sfântul mucenic Acachie (s.v. 7 
mai / s.n. 20 mai): 


https://www.academia.edu/42609975/Ar 9% C4 9% 83tarea_ semnului Sfintei Cruci la lerusal 
im 9“oC5%9Fi Sf%C3% A?2ntul mucenic Acachie 7 mai 


https://archive.org/details/ar.-sf.-cruci-si-sf.-acachie 


https://www2.slideshare.net/steaemy 1/ar-sf-cruci-si-sf-acachie 

Materiale despre Arătarea semnului Sfintei Cruci la Ierusalim şi Sfântul mucenic 
Acachie: 


https://archive.org/details/Gsteaemy?query=Acachie+7+mai 


https://independent.academia.edu/emystea/Sf-mucenici 


https://www.slideshare.net/steaemy 1/search_my_uploads?type=&new=&ag=Acachie 

[Preotul: face obişnuitul început, zicând: Binecuvântat este Dumnezeul nostru.] 


Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Valurile chinurilor ai trecut, fiind într-aripat de dorul cel dumnezeiesc, 
iar acum cu îngerii săltând în cămările cereşti roagă-te să ne izbăvim noi de toate 
vicleşugurile celui potrivnic. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin, asemenea 

Nu vom tăcea, de Dumnezeu Născătoare, a spune pururea puterea ta noi, nevred- 
nicii, că de nu ai fi stat tu înainte rugându-te, cine ne-ar fi scăpat pe noi de atâtea 
primejdii, sau cine ne-ar fi păzit pe noi până acum slobozi? Noi de la tine, Stăpână, 
nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfântului mucenic Acachie 


Cântarea | 

Irmos: Pe Faraon, cel ce se purta în car, l-a cufundat toiagul lui Moise, cel ce a fă- 
cut minuni oarecând, în chipul Crucii lovind şi despărțind marea şi pe Israel fugă- 
ritul şi mergătorul pedestru l-a izbăvit; pe cel ce cântă cântare lui Dumnezeu. 


Stih: Sfinte mucenice Acachie, roagă-te lui Dumnezeu pentru noi. 


Sfinte Acachie, cel ce eşti rază mucenicească a Soarelui dreptăţii, luminează şi 
mintea mea cu razele pocăinţei ca să mă slobozesc de robia patimii. 


Stih: Sfinte mucenice Acachie, roagă-te lui Dumnezeu pentru noi. 


Cinstea de sutaş având în oaste, ai intrat pe poarta muceniciei în oastea cea înge- 
rească ce îți aduce ţie cununi de cântări pentru nevoinţa cea mai presus de fire. 


Slavă Tatălui şi Fiului şi Sfântului Duh. 


Nu te depărta de inimile noastre, mucenice, ci ascultând cererile noastre cele cu 
umilinţă, dăruieşte tămăduire celor ce te cinstesc pe tine. 


Şi acum şi pururea şi în vecii vecilor. Amin. 


Preacurată, numai tu ai născut prin cuvânt pe Cel mai presus de cuvânt, pe care 
roagă-L să dea cuvânt de înţelepciune nepriceperii mele. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu bu- 
curia mea, Cel ce n-ai lăsat sânurile părinteşti şi a noastră sărăcie ai cercetat-o. 
Pentru aceasta, cu profetul Avacum, strig către Tine: Slavă puterii Tale, Iubitorule 
de oameni. 

Stih: Sfinte mucenice Acachie, roagă-te lui Dumnezeu pentru noi. 

În faţa voievodului fiind dus, ai mărturisit cu tărie pe Hristos a fi Dumnezeu ade- 
vărat şi prin înțelepte cuvinte ale Duhului ai uimit pe păgân; uimiţi fiind noi de 


nevoinţele muceniciei tale, te rugăm să ne mijloceşti slobozire din robia neştiinţei. 


Stih: Sfinte mucenice Acachie, roagă-te lui Dumnezeu pentru noi. 

Cu sabia cuvintelor tale dumnezeieşti ai înfruntat pe voievodul cel ce avea sufletul 
întunecat de necredinţă şi ai ieşit biruitor, slăvind pe Hristos în veci. 


Slavă Tatălui şi Fiului şi Sfântului Duh. 


Ca un fagure prea dulce gura ta izvora mierea înţelepciunii cereşti care este vred- 
nică a fi pusă numai în vasele sufletelor curate care sunt lămurite în focul credinţei. 


Şi acum şi pururea şi în vecii vecilor. Amin. 


Maica Vieţii, din prăpastia păcatelor mă scoate pe mine, cel decât toţi mai păcătos, 
ca să nu fiu eu aruncat în adâncurile înfricoşătoare ale iadului. 
Apoi aceste stihiri: 


De groaza chinurilor nespăimântându-te, ai primit durerile cu bucurie pentru Cel ce 
a ridicat pentru noi Crucea durerilor şi te-ai sălăşluit la odihna cea cerească, slă- 
vind pe Hristos în veci. 


Maica Vieţii, curăţeşte cu ploaia rugăciunii tale sufletul meu cel neroditor şi dă-mi 
mie a pune început de pocăință mai înainte de a fi înghiţit de focul cel veşnic. 


Sedealna glas 2: 

Podobie: Ceea ce eşti rugătoare caldă şi zid nebiruit, izvor de milă şi lumii scăpa- 
re, cu de-adinsul strigăm către tine, Născătoare de Dumnezeu, Stăpână: Vino de- 
grab şi ne izbăveşte pe noi din nevoi, ceea ce eşti singură grabnic folositoare. 

Taina Preasfintei Treimi ai mărturisit în faţa păgânului voievod, fiind tu rază lumi- 
nată de Soarele cel veşnic, pe care roagă-L să lumineze sufletele noastre cele ce 
zac în bezna neştiinţei cu razele cunoştinţei de Dumnezeu. 

Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile desfă- 
tănilor, am fost golit de har şi pentru răni zac gol; ci mă rog Ţie, Mântuitorule, 


mântuieşte-mă! 


Stih: Sfinte mucenice Acachie, roagă-te lui Dumnezeu pentru noi. 

Cu vine crude ai fost bătut de mâinile celor fărădelege, dar prin puterea smeritei ru- 
găciuni ai coborât asupra ajutorul Mâinii dumnezeieşti şi rogi acum pe Hristos să 
dezlege cu mâna Sa legăturile patimilor noastre. 


Stih: Sfinte mucenice Acachie, roagă-te lui Dumnezeu pentru noi. 


Sângele tău a adăpat pământul, iar inima ta a rodit răbdare şi gânduri dumnezeieşti 
cu care încununează şi sufletele noastre cele sterpe de orice umilinţă binecuvântată. 


Slavă Tatălui şi Fiului şi Sfântului Duh. 


Pe Tatăl şi pe Fiul şi pe Duhul Sfânt ai mărturisit fericite, înaintea celor cu viclean 
cuget şi ai fost înălțat nevăzut de Mântuitorul în lăcaşul cel ceresc, căci făcusei 
inima ta lăcaş prea luminat Treimi. 


Şi acum şi pururea şi în vecii vecilor. Amin. 


Ca Una ce eşti icoana frumuseţii îngerilor şi limanul doririi credincioşilor nu te 
depărta de sufletele noastre în necazuri, ci păzeşte piciorul gânditor al sufletului 
nostru de alunecarea în prăpastia fărădelegilor. 


Cântarea a V-a 


Irmos: Căutând cu ochiul Tău cel neadormit, milostiveşte-Te spre mine, cel cu- 
prins de dormitarea trândăviei, şi care slujesc somnului desfătărilor în patul pati- 
milor; Cel ce ţi-ai plecat capul pe Cruce şi Te-ai trezit de bunăvoie, micşorând Hri- 
stoase, noaptea păcatului, Cel ce eşti lumina dreptăţii. 


Stih: Sfinte mucenice Acachie, roagă-te lui Dumnezeu pentru noi. 

Cu scânduri de plumb ai fost lovit peste obraz pentru Cel care la pătimirea Sa nu 
avea nici chip, nici frumuseţe, dar căruia te rogi acum să înfrumuseţeze chipul su- 
fletelor noastre cu razele înţelepciunii Sale. 

Stih: Sfinte mucenice Acachie, roagă-te lui Dumnezeu pentru noi. 

În temniţă ai fost închis pentru Cel care a deşertat temniţele iadului, însă nu înceta 


a slobozi din temniţa necazurilor pe cei ce aleargă la rugăciunea ta cea grabnic 
folositoare. 

Slavă Tatălui şi Fiului şi Sfântului Duh. 

Cununi de mulţumiri ai împletit din cuvinte smerite şi înțelepte Celui ce te-a în- 
vrednicit a pătimi pentru El chinurile cele muceniceşti, pe care şi roagă-L să ne dea 
şi nouă întărire în răbdarea necazurilor. 


Şi acum şi pururea şi în vecii vecilor. Amin. 


Pom al Raiului eşti prea fericită, Ceea ce ai născut lumii pe Rodul mântuirii, pe ca- 
re roagă-L să ne hrănească pe noi înţelegător cu roadele virtuţilor. 


Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Sfinte mucenice Acachie, roagă-te lui Dumnezeu pentru noi. 

Cu foamea şi setea trupească fiind chinuit, te hrăneai din destul cu pâinea rugăciu- 
nii şi te adăpai din Izvorul cel fără de moarte, cu apele înţelepciunii căruia vese- 
leşte şi văile sufletelor noastre ca să aducă rod însutit de mântuire. 

Stih: Sfinte mucenice Acachie, roagă-te lui Dumnezeu pentru noi. 

Glas din nor s-a auzit pentru tine, cel ce pururea slobozeai din norul inimii ploaia 
rugăciunii smerite, şi minunea înspăimântând pe mulți, prin cuvintele tale i-ai adus 
în staulul dreptei credinţe. 


Slavă Tatălui şi Fiului şi Sfântului Duh. 


Întru înţelepciunea Duhului ai mărturisit pe Fiul Tatălui şi fii ai Luminii ai făcut pe 
mulți dintre cei ce erau ţinuţi în lanţurile înşelăciunii idolilor. 


Și acum şi pururea şi în vecii vecilor. Amin. 


Inima mea cea tulburată de gânduri rele o linişteşte cu mângâierea rugăciunii tale, 
Ceea ce eşti rugăciune întrupată şi izvorul păcii tuturor. 


Apoi aceste stihiri: 

Îngeri mulţi au slujit muceniciei tale celei pline de durere şi rănile ţi-au tămăduit, 
însă şi tu, Sfinte Acachie, slujeşte nouă prin rugăciunile tale neîncetate, căci istoviți 
suntem de asprimea ispitelor. 


Preacurată, care prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul: Pe Cuvântul ai mărturisit fără teamă, având din destul în vasul inimii 
mirul înţelepciunii celei de sus, pe care revarsă-l şi peste sufletelor noastre, ca să îţi 
aducem fericite, mireasma laudelor dumnezeieşti. 

Prochimenul, glas 4: Cinstită este înaintea Domnului, moartea cuviosului Său. 


Stih: Fericit bărbatul cel ce se teme de Domnul... 


Evanghelia după Matei: 


Zis-a Domnul ucenicilor Săi: 

27. Toate Mi-au fost date de către Tatăl Meu şi nimeni nu cunoaşte pe Fiul, de- 
cât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Slavă Tatălui şi Fiului şi Sfântului Duh, glas 2 


Pentru rugăciunile mucenicului Tău, Milostive, curăţeşte mulțimea greşelilor 
noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Stihira, glas 6 (forma glasului 2): 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 

Stih: Miluieşte-ne, Dumnezeule, după mare mila Ta şi după mulţimea îndurări- 
lor Tale curăţeşte fărădelegile noastre. 


Prin focul multor primejdii şi dureri trecând, ai rămas neclintit pe piatra credinţei, 
pe care întăreşte şi sufletele noastre cele clătinate de multe necazuri. 


[Diaconul (iar în lipsa lui, preotul) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
îndurări, înalță fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 
zeu şi pururea Fecioarei Maria; cu puterea cinstitei şi de viaţă făcătoarei Cruci; 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemergătorului şi Botezătorului loan; ale Sfinţilor, mări- 
ților şi întru tot lăudaţilor apostoli; ale tuturor sfinţilor sfințiţilor ierarhi; ale sfin- 
ților, măriţilor şi bunilor biruitori mucenici; ale prea cuvioşilor şi de Dumnezeu 
purtătorilor părinţilor noştri, ale Sfinţilor (N), a căror pomenire o săvârşim, ale 
Sfântului mucenic Acachie, ale Sfinţilor şi drepţilor dumnezeieşti părinţi Ioachim 
şi Ana şi pentru ale tuturor sfinților; rugămu-ne, Mult-milostive Doamne, auzi-ne 
pe noi păcătoşii, care ne rugăm Ţie, şi ne miluieşte pe noi. [Strana: Doamne, mi- 
luieşte (de 12 ori).] 


Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinților noştri! 

Stih: Sfinte mucenice Acachie, roagă-te lui Dumnezeu pentru noi. 

Din neam preoţesc fiind, fost-ai hrănit din pruncie cu adevărul credinţei creştineşti, 
şi pe Adevărul cel veşnic mărturisind, te-ai învrednicit a fi sălăşluit în corturile 
mucenicilor. 

Stih: Sfinte mucenice Acachie, roagă-te lui Dumnezeu pentru noi. 

Tămăduire minunată ai luat prin înger şi ai înspăimântat pe păgâni, însă acum ca 
un slujitor prea iubit mijloceşte la Doctorul tuturor să vindece şi neputinţele tru- 


pului nostru. 


Slavă Tatălui şi Fiului şi Sfântului Duh. 

Paharul pătimirui ai băut pentru dragostea lui Hristos şi te veseleşti la masa cea ce- 
rească, revărsându-ne nouă din paharul credinţei apa cea vie a Inţelepciunii. 


Şi acum şi pururea şi în vecii vecilor. Amin. 

Nu te depărta de robii tăi în necazuri, ci pururea ne dăruieşte acoperământul milei 
tale, ca să nu fim înghițiţi de şerpii înţelegători care caută să ne tragă în groapa 
ispitelor. 

Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce eşti 
din fire nepătimitor. Pentru aceasta, Te rog Hristoase: Tămăduieşte ca un doctor 
patimle sufletului meu! 

Stih: Sfinte mucenice Acachie, roagă-te lui Dumnezeu pentru noi. 

Izvor nesecat al înţelepciunii Cuvântului te-ai arătat, fericite, iar acum adapă braz- 
dele inimii noastre cu ploaia rugăciunii tale ca să aducem rod bogat de cuvinte 
cereşti. 


Stih: Sfinte mucenice Acachie, roagă-te lui Dumnezeu pentru noi. 


Cu laude voim a împodobi prea luminată prăznuirea ta, însă săraci fiind de înţe- 
lepciune, cerem ca acoperământ norul rugăciunii tale celei smerite. 


Binecuvântăm pe Tatăl, pe Fiul şi pe Sfântul Duh, Domnul. 

Cu bețe de stejar ai fost cumplit lovit, însă în dureri Hristos te întărea în chip minu- 
nat; ajută-ne şi pe noi a duce fără cârtire povara durerilor trupului pe care am pri- 
mit-o pentru mulțimea păcatelor noastre. 

Și acum şi pururea şi în vecii vecilor. Amin. 

Impreună cu cetele mucenicilor, roagă prea curată Maică a Domnului să răbdăm 
noi chinurile cele scurte ale acestei vieţi spre curățirea de păcate şi moştenirea 


vieţii celei nestricăcioase. 


Cântarea a IX-a 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP 3 IP 5 E 2 2 e IP 3 3 E E E IP 3 E IE IP XXX 


Jr De De e De dr De e De De de De Dr De De De De De De de de e Ar A d 


XP PP 2 0 E E 3 IP IP 3 e E IE II E E XX 


Irmos: Eva adică, prin păcatul neascultării, blestem înăuntru a adus, iar tu Fecioa- 
ră de Dumnezeu Născătoare, prin odrasla purtării în pântece, lumii binecuvântare 
ai înflorit; pentru aceasta toţi te slăvim. 


Stih: Sfinte mucenice Acachie, roagă-te lui Dumnezeu pentru noi. 


Capul ţi s-a tăiat pentru Mirele Bisericii, Cel ce a primit ca pe o mireasă sufletul 
tău cel curat şi cunună pe capul tău a pus, spre bucuria cetei mucenicilor. 


Stih: Sfinte mucenice Acachie, roagă-te lui Dumnezeu pentru noi. 


Cetele îngereşti au săltat cu bucurie, văzându-te pe tine, mult pătimitorule, venind 
ca un ostaş biruitor către Soarele dreptăţii, cu razele milostivirii căruia luminează şi 
întunericul inimii mele celei împietrite. 


Slavă Tatălui şi Fiului şi Sfântului Duh. 


Stând înaintea Preasfintei Treimi cu bucurie şi săltând în ceata îngerească, nu în- 
ceta a mijloci slobozirea noastră din legăturile întristării, ca unul ce ai îndrăzneală 
înaintea lui Dumnezeu. 


Şi acum şi pururea şi în vecii vecilor. Amin. 


Caută cu blândeţe spre robii tăi, Prealăudată, şi aprinde făclia cea stinsă a ini- 
milor noastre, ca să ne luminăm tot sufletul cu razele rugăciunii smerite. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8, podobie: “Ceea ce eşti mai cinstită...”: 


Bucură-te, cununa cea strălucită a mucenicilor, piatra cea nesfărâmată a răbdării, 
lauda cea prea frumoasă a mărturisitorilor Cuvântului, ca unul ce stai înaintea scau- 
nului ceresc şi aduci ca jertfă neîncetată tămâia rugăciunii pentru toată Biserica, 
cere şi sufletelor noastre iertare, pace şi mare milă. 

Ploaia darurilor Duhului s-a revărsat asupra ta şi din inima ta a izvorât frumos ca 
un izvor al Raiului dumnezeieştile cuvinte ale înţelepciunii celei de sus cu care ai 
stins focul necredinţei multor suflete, prin baia pocăinţei aducându-le la Hristos. 


Îngeri prea minunaţi au legat rănile trupului tău, slujind muceniciei tale celei mult 
ostenitoare, dar acum prin rugăciunile tale dobândeşte sănătate trupurilor noastre 
celor rănite de sabia bolilor. 


Uşile mărturisirii Adevărului ai deschis tuturor şi cu cheia muceniciei ai descuiat 
porțile Raiului întru care roagă-te să fim sălăşluiţi şi noi, cei ce te mărim pe tine cu 
credinţă. 


Rod însutit ai adus Stăpânului, culegând din țarina inimi tale spicele cuvintelor 
vieţi, cu care hrăneşte şi sufletul meu flămând de înţelepciune, ca să slăvesc pe 
Hristos în veci. 


Paharul pătimirilor ai băut până la sfârşit şi de legătura trupului ai fost dezlegat 
prin tăierea cu sabia muceniciei, ca să răsari ca un soare în împărăţia lui Hristos şi 
să orbeşti ochii duhurilor răutăţii care ne necăjesc pe noi, cei orbiți de multe pă- 
cate. 


Cetele puterilor netrupeşti, cu Botezătorul, cu apostolii lui Hristos, cu Sfântul 
mucenic Acachie şi cu Născătoarea de Dumnezeu Maria, faceţi rugăciune ca să 
ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiților noştri. Și nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Și după ecfonis cântăm Troparul, glas 4: 


Podobie: Degrab ne întâmpină pe noi mai înainte până ce nu ne robim, când 
vrăjmaşii Te hulesc pe Tine şi ne îngrozesc pe noi, Hristoase Dumnezeul nostru. 
Pierde cu Crucea Ta pe cei ce se luptă cu noi, ca să cunoască cât poate credința 
dreptmăritorilor creştini, pentru rugăciunile Născătoarei de Dumnezeu, Unule, lu- 
bitorule de oameni. 


Ca un nor dumnezeiesc ai strălucit pe cerul Bisericii, cu ploaia rugăciunii tale cu- 
răţind sufletele de toată întinarea şi aducându-le lui Hristos ca pe nişte vase vred- 
nice de toată mărturisirea cea bună. 


Apoi cântăm această stihiră glas 2: 


Podobie: Când Te-ai pogorât de pe lemn, mort, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase, şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, lubitorule de oameni! 


Vreme în care ne închinăm icoanei sfântului: Ca un ostaş nebiruit ai stat în ceata 
mucenicilor lui Hristos şi după trecerea prin focul multor chinuri te-ai învrednicit a 
ajunge la odihna cea veşnică, unde te şi roagă să ne slobozim noi din tulburarea 
patimilor noastre. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub aco- 
perământul tău. 

Vieţile Sfinţilor - Sfântul mucenic Acachie 


Cuvant Ortodox - Sfântul mucenic Acachie - 7 mai: 
https://www.youtube.com/watch?v=s_iglINelmuM&list=PLOe0OKKO08SKEne0OrTrjiJeA 

Pentru a treia oară, diavolul a ridicat prigonire asupra robilor lui Hristos, când 
împărăţea la răsărit Maximian. Intru acea vreme Sfântul Acachie a intrat în fru- 
moasa nevoinţă a pătimirii pentru Hristos. 


Acest mucenic era cu neamul din Capadocia, cu rânduiala de ostaş, cu cinstea 
de sutaş şi sub mâna tribunului Firm, conducătorul oastei ce se numea Martesie. 
Acest Firm avea poruncă de la păgânul împărat să caute, nu numai prin cetăţi, ci şi 
printre ostaşi, dacă nu cumva se afla cineva crezând în Hristos sau dacă de zeii lor 
cei păgâneşti cineva se leapădă. Unul ca acela să fie supus la judecată şi la munci; 
iar, de s-ar împotrivi cu totul la porunca împărătească, acela să fie pedepsit cu 
moartea. 

Deci, tiranul Firm, chemând pe ostaşii săi, îi întreba pe câte unul, cum crede 
fiecare din ei; şi dacă află pe cineva că este de credinţă creştină, pe acela, 
amăgindu-l cu îmbunări şi îngrozindu-l cu munci, îl silea la închinarea idolească. 
Astfel, pe mulți din cei mici la suflet, slabi în credinţă şi fricoşi, i-a plecat la a sa 
păgânătate. 


Dar, când a chemat pe sutaşul Acachie, acela cu mare glas a strigat: 


Deci, îl sfătuia Firm cu multe feluri de înşelări şi de ispite spre al său gând, dar nu 
o dată, ci de mai multe ori chemându-l, uneori îl îmbuna, alteori îl îngrozea, pentru 
ca să se supună poruncii împărăteşti. 


Apoi, văzându-l neînduplecat, l-a pus în lanţ şi l-a trimis la voievodul Vivian. 
Voievodul, şezând la judecată şi pe mărturisitorii lui Hristos întrebându-i, Antonin 
Comentarisie i-a spus, zicând: "Firm, tribunul cetei Martesiei, a trimis aseară legat 
la a ta stăpânire pe sutaşul său, deoarece nu se supune poruncii nebiruitului nostru 
împărat, ci urmează credinţei creştine”. 


ŞI îndată a pus de faţă pe cel legat înaintea judecății voievodului; iar voievodul, 
căutând spre dânsul, a zis: "Cum îţi este numele?" 


Răspuns-a cel legat: "Numele cel mai dorit mie şi la tot neamul meu, este nume 
de creştin, care de la Hristos este, iar după obiceiul omenesc, numele meu este 
Acachie”. 


Zis-a voievodul: "După nume îți este şi obiceiul tău, pentru că rău ești, 
nesupunându-te poruncii împărăteşti”. 


Zis-a Sfântul: 


Zis-a voievodul: "De unde limbuţeşti tu cu nişte cuvinte fără de socoteală ca 
acestea înaintea noastră?" 

Răspuns-a Sfântul: "Eu sunt cu neamul din Capadocia, din care mulți au fost 
mucenici ai lui Hristos mai înainte de mine şi pe al căror dar dăruit de 
Dumnezeu l-am văzut cu ochii după sfârşitul lor, pentru că din morminte şi 
moaştele lor izvorăsc tămăduiri de boli. Am voit să fiu următor acelora mai bine, 
decât să mă Supun legilor voastre celor nedrepte, care degrabă vor pieri 
împreună cu voi”. 


Zis-a voievodul: "Să nu socoteşti că te voi da la munci mici, pentru că singură 
limbuţia ta cea cu mândrie şi deşartă grăire are trebuință de mari pedepse, pe care, 
ca să nu le pătimeşti, leapădă-ți gândurile tale cele nesupuse şi, ascultând 
împărăteştile porunci, închină-te zeilor, cu a căror voie împărații împărăţesc şi 
biruitorii dănțuiesc. Deci, ruşinează-te de noi, cei ce şedem la această judecată şi să 
nu te socoteşti pe tine a fi mai înţelept decât noi toţi, nici să nădăjduieşti în zadar 
spre Omul Care se numeşte Hristos şi despre Care aud că L-au muncit după lege şi 
L-au osândit la moarte”. 


La acestea a răspuns voievodul: "Dacă împărații sunt potrivnici Hristosului tău, 
apoi pentru ce El nu-i pedepseşte pe dânşii, fund Dumnezeu Atotputernic precum 
zici tu?" 


Răspuns-a Sfântul: "După acestea poţi să cunoşti milostivirea şi puterea Lui că, 
necinstindu-se de voi, nu vă pedepseşte îndată, ci îndelung rabdă, aşteptând ca 
voi, elinii, cei ce nu aduceţi cinstea cea cuviincioasă lui Dumnezeu, ci diavolilor, 
Să vă pocăiţi şi să încetaţi de la un lucru rău ca acesta. Însă şi pentru aceea 
îndelung rabdă, nepierzându-vă pe voi îndată, ca robii Lui cei aleşi şi iubiţi, să 
fie iertaţi în lume şi să-şi săvârşească nevoinţa lor cea bună. Pentru că, de v-ar fi 

pierdut pe voi îndată Hristos Dumnezeul nostru, apoi şi voi aţi fi pierit în veci şi 
robii Lui n-ar fi fost arătaţi; şi aşa puterea darului ar fi fost în deşert. Cum ar fi 
putut Stăpânul nostru să Se prea mărească cu slăvire, de n-ar fi fost îndelung 
răbdător spre pedepsirea păcatelor voastre? lar acum va lăsa să fiţi voi fără de 
pedeapsă, ca unii ce asupriţi a Lui îndelungată răbdare şi va abateţi mai mult 
întru păgânătate de la Dânsul, va mâniaţi asupra noastră cu nedreptate şi vă 
gătiți mai mare pierzare vouă de nu vă veţi pocăi, afundându-vă într-însa cu 
fărădelegile voastre. Şi noi, cei ce ştim Stăpânirea Lui, răbdăm pentru El cu 
vitejie, ca să dobândim de la EI viaţa veşnică; iar slava Lui va fi mai arătată spre 
acei oameni, care cunoscându-şi rătăcirea, se vor pocăi şi îşi vor îndrepta viaţa 
lor”. 


Minunându-se de un răspuns ca acesta cu bună înţelegere al mucenicului, Vivian 
voievodul l-a întrebat pe el, zicând: "Oare ai învăţat carte, de răspunzi aşa de bine? 
Pentru că văd că ai grăit cu bună înţelegere adeverind că viaţa omenească este într- 
a lui Dumnezeu stăpânire, rânduială şi îndelungată răbdare". 


Răspuns-a Sfântul: 


După aceasta a zis voievodul: "Lăsându-ţi acea netrebnică multă vorbire la aceasta 
să-mi răspunzi: Ştii porunca cea împărătească, care vă porunceşte vouă creştinilor 
că, ori să jertfiți zeilor, ori să vă supuneți muncilor? Deci, spune-mi mie, te vei 
supune poruncilor împărăteşti şi vei jertfi zeilor, sau te lepezi cu totul?" 


Zis-a voievodul: "Cruţă-ţi tinereţile tale, fiindcă te văd pe tine că nu ai mai mult de 
douăzeci şi cinci de ani şi, încă cinstindu-ţi vrednicia de sutaş, n-am voit ca îndată 

să te muncesc pe tine; dar, de vei petrece mai mult întru această nebunie a ta, mă 
vei sili pe mine ca, fără voia mea, să te dau la munci cumplite". 


Răspuns-a Sfântul: "Nu este această nebunie, ci bună cunoştinţă şi lucru plăcut 
lui Dumnezeu; că nu las eu pe Unul adevăratul Dumnezeu, Ziditorul meu, cu a 
Cărui milostivire sunt păzit până acum". 


Zis-a voievodul: "Cum zici tu că unul este Dumnezeu, când nu de mult ai 
mărturisit pe Hristos, Fiul lui Dumnezeu? Dacă Dumnezeul vostru are Fiu 
asemenea cu Sine, apoi adevărat este de trebuință, ca pe doi dumnezei să 
mărturiseşti, pe Unul Dumnezeu Tatăl şi pe altul Dumnezeu Fiul! Şi de sunt doi 
dumnezei, apoi pentru ce acum mărturiseşti numai un singur Dumnezeu? lată, văd 
lămurit, că tu minţi şi singur te încurci însuţi prin cuvinte nepotrivite!" 


La acestea a răspuns Sfântul Acachie "Cred şi mă nădăjduiese spre Domnul 
meu lisus Hristos, Cel ce S-a răstignit în zilele lui Ponţiu Pilat, că Duhul Sfânt 
mă va înţelepţi şi-mi va da mie cuvânt, ca la răspunsul tău Să-ţi răspund 
luminat; deoarece nu este mică această întrebare a ta: pentru ce noi numim doi 
dumnezei şi cinstim numai unul? Deci, îţi spun ţie: Nu mărturisim numai pe 
Tatăl şi pe Fiul, ci şi pe Duhul Sfânt, nedespărţit de Tatăl şi de Fiul; deci sunt 
fețele cele în trei numiri, dar una este dumnezeirea şi puterea. Şi zicem că Unul 
este Dumnezeu, Care are Cuvânt şi Duh Sfânt; că nu se cade ca să fie 
Dumnezeu fără Cuvânt şi fără Duh de viaţă. Și îţi voi mai spune şi asemănarea, 
pe cât voi putea, fiind neînvăţat: "Împăratul, pe care tu îl numeşti stăpân, iar eu 
îl numesc om, se numeşte Maximian şi fiul lui se numeşte Maxenţiu. Deci, doi 
sunt, dar firea lor cea omenească este una şi împărăţia lor nedespărțită; deci, se 
cinsteşte fiul pentru tatăl, iar tatăl pentru fiul se slăveşte. De asemenea, se cade a 
socoti şi pentru Dumnezeu. Căci, de vreme ce dumnezeiasca fiinţă a Tatălui, a 
Cuvântului şi a Sfântului Duh este una şi aceeaşi neschimbată; unul este cu 
adevărat Dumnezeu cel cinstit de noi”. 


Zis-a voievodul: "Nu odată te-am sfătuit pe tine, ca să te întorci la lucrul ce-ţi este 
pus înainte; iar tu te sârguieşti, prin aceste cuvinte ale tale nefolositoare, să mă 
depărtezi pe mine de la lucrul ce este de față. Una îţi poruncesc: să aduci jertfe 
zeilor celor părinteşti, prin care toate se alcătuiesc; iar de nu vei voi, apoi nu te voi 
răbda mai mult pe tine”. 


Răspuns-a Sfântul: "Să nu nădăjduieşti că mă vei înfricoşa pe mine cu îngrozirea, 
căci iată ai gata trupul meu spre primirea rănilor; deci, munceşte-l precum voieşti. 

Iar mintea şi voinţa duhului meu, nici tu, nici împăratul tău, nici diavolii tăi, cărora 
te închini, nu vor putea niciodată să o întoarcă şi să o înduplece la păcat”. 


Atunci voievodul, mâniindu-se, a poruncit să lege pe Sfântul Acachie gol, de patru 
stâlpi, şi să-l întindă în patru părți şi să-l bată şase ostaşi, fără milă, cu vine de bou; 
mai întâi pe spate, apoi să-l întoarcă pe pântece, să vadă, îi va ajuta Dumnezeul lui. 
Mucenicul, fiind mult bătut - schimbându-se ostaşii care-l băteau - şi, roşindu-se 
pământul cu sângele lui, nimic alta nu grăia pătimitorul, fără numai acestea: 
"Hristoase, Mântuitorul meu, ajută smeritului robului Tău! Doamne, Dum- 
nezeul meu, nu mă lăsa pe mine!" 


Voievodul, văzând pe mucenic cu totul rănit şi sângerat, a zis către dânsul: "Vei 
jertfi acum zeilor?” 


Răspuns-a Sfântul: "Nu voi jertfi diavolilor, pentru că am pe Domnul meu lisus 
Hristos, Cel ce îmi ajută mie, şi acum Sunt mai tare în muncă de cum eram mai 
înainte; căci până acum aşteptarea muncilor îmi tulbura gândurile mele; iar 
după ce am început a le pătimi pe acestea, m-am întărit cu ajutorul lui Hristos şi 
m-am făcut mai viteaz şi mai întărit spre toate muncile cele multe şi grele, 
nădăjduind fără de îndoială spre Dumnezeul meu. Să ştii că, pe cât mă munceşti 
mai mult, pe atât îmi faci mie folos; şi, pe cât mă răneşti pe mine mai cumplit, pe 
atâta îmi mijloceşti mai mare dar de la Dumnezeul meu”. 


Deci, voievodul umplându-se de mânie, a poruncit să-l bată cu nişte plăci de plumb 
peste obraz. Voievodul, văzând stricându-se faţa cea frumoasă a Sfântului, a zis 
către el: "Jerfeşte zeilor, ca să te izbăveşti din cele mai grele munci ce vor să se 
aducă ţie”. 


Răspuns-a Sfântul: "Pentru atâta nu mă îngrijesc de muncile cele ce vor să se 
aducă asupra mea, pe cât nu m-am îngrijit de cele trecute". 


Zis-a voievodul: "Cum tu, ostaş fiind şi necărturar, răspunzi la judecată cu vorbe 
frumoase?" 


Răspuns-a mucenicul: "Duhul Sfânt dăruieşte robilor Săi a grăi cu libertate şi a 
răbda. Căci a zis Mântuitorul nostru către ucenicii Săi: Când vă veţi duce la 
domni şi împărați, să nu vă îngrijiţi, cum şi ce veţi grăi; căci se va da vouă în 
acel ceas, gură şi înţelepciune, şi nu voi veţi grăi, ci Duhul Tatălui vostru este 
Care grăieşte întru voi. “ 

Zis-a Antonin Comentarisie: "Şi ce folos îţi este ție, ticălosule, de vorba ta cea 
multă, petrecând întru împotrivire şi primind răni? lar după ce alte munci mai 
cumplite vor pune pe tine, atunci, nevoind, vei face voia împăratului”. 


Răspuns-a lui Sfântul: 


Atunci voievodul a poruncit să arunce pe mucenic în temniţa din Pirint, cetatea 
Traciei, în care Sfântul a petrecut şapte zile. 


Sfântul Acachie a şezut în temniţă, veselindu-se întru Domnul său că s-a învre- 
dnicit să pătimească pentru El unele ca acelea. 


În acea vreme i-a venit voievodului Vivian o scrisoare de la Flachin, ighemonul 
Traciei, prin care îi poruncea să meargă la Bizanţ, să-l întâmpine pe el acolo şi să 
aducă împreună cu dânsul şi pe cei ce îi are legaţi. Deci, voievodul s-a dus acolo şi 
a adus cu dânsul şi pe Sfântul mucenic Acachie cu alți închişi, care erau legaţi 
pentru nişte pricini oarecare. El, slăbind pe cale, de bătăi, de fiarele cele grele, de 
foame şi de sete, de călătoria cea lungă şi grabnică, şi ostaşii cei ce-l duceau fiind 
nemilostivi, îl împingeau şi-l duceau, silindu-l cu batjocura ca să alerge mai iute. 
Astfel fund sfântul, nu mai aştepta viaţa sa, ci vedea că degrabă are să se 
sfârşească. EI se ruga de cei ce-l duceau, ca să se odihnească puţin şi să-i dea voie 
să se roage lui Dumnezeu, dar ostaşii nu i-au îngăduit. 

După ce a stat undeva să se odihnească, a ridicat Sfântul ochii spre cer, în- 
cepând a se ruga, astfel: 


Aşa rugându-se Sfântul către Dumnezeu, văzduhul s-a înnorat şi a venit un glas 
spre dânsul din nor, zicându-i: 

Acest glas l-au auzit toţi cei ce erau acolo, şi ostaşii şi cei legaţi se mirau, zicând: 
"Oare şi norii vorbesc ca oamenii? Când a mai auzit cineva acestea, ce le auzim noi 
acum?" Mulţi din cei legaţi, auzind acel glas, au crezut în Fiul lui Dumnezeu şi, 
căzând la picioarele mucenicului, îl rugau să-i înveţe pe dânşii din credinţa creşti- 
nească. 


Iar Sfântul mucenic Acachie, mergând împreună cu ei, le zicea: "Eu nu m-am 
îndeletnicit în cărţi, ci în ostăşie; însă sunt crescut în casă preoțească şi sunt de 
neam preoţesc. Mi-am adus aminte de cele ce auzeam de la preoţi, cum că 
Dumnezeu, vrând să dea mântuire omului celui căzut din Rai şi să-l elibereze 
din iad, a trimis în această lume pe Fiul Său, Cuvântul Cel împreună veşnic. 
Deci, venind Fiul lui Dumnezeu, a luat trup din Preasfânta Curata Fecioară 
Maria, făcându-Se în chip de om; a răbdat Crucea de voie, ca să îndrepteze 
păcatul neascultării lui Adam prin lemnul Crucii şi să-i dăruiască iertare omului 
celui osândit, plătind singur pentru noi datoria, prin pătimirea Sa cea de 
bunăvoie. Pironindu-se pe Cruce, a rupt zapisul ce era asupra noastră şi a 
dezlegat păcatul; cu moartea sa a călcat moartea, iadul a prădat şi toată 
Stăpânirea şi puterea diavolului a ruşinat-o, făcând-o neputincioasă. După ce a 
izgonit toată tabăra diavolească, a sfărâmat porţile de aramă şi a frânt zăvoarele 
cele de fier, s-a sculat din morţi a treia zi şi a dăruit mântuire neamului 
omenesc, ca să învieze toţi şi Să vieţuiască în toţi vecii, cei ce vor să fie nesfârşiţi, 
pentru că în această lume văzută petrece puţină vreme şi nimic nu este”. 


Auzind cei legaţi acestea şi alte cuvinte ale mucenicului, cu osârdie s-au întors la 
credinţa creştinească. 


Venind ei noaptea pe cale, după ce au mers la un sat ce era aproape, cei legaţi au 
văzut la miezul nopţii nişte tineri îmbrăcaţi în haine luminoase. Acei tineri erau 
sfinţii îngeri, ca şi cum ar fi fost de rânduiala ostăşească şi vorbeau cu Sfântul 
Acachie. Cei ce îi vedeau, socoteau că tovarăşi şi prietenii lui Acachie au venit 
noaptea, de frica muncitorului, ca să-l cerceteze. După ce s-a făcut ziua, au plecat 
în cale şi, mergând în ziua aceea cu sârguinţă, au ajuns noaptea în cetatea 
Bizanțului şi i-au închis pe toţi într-o casă. Cei legați au văzut iarăşi la miezul 
nopți nişte tineri ca aceia din noaptea trecută vorbind cu Sfântul Acachie. Ei 
vedeau pe acei tineri luminoşi care se arătaseră, cum spălau cu apă caldă rănile 
mucenicului şi le sărutau. 


Privind aceasta ziceau între ei: "Cu adevărat această este vedenie dumnezeiască, 
pentru că sfinţi îngeri în noaptea trecută au întâmpinat pe mucenicul lui Hristos, iar 
nu oameni. Şi acum au aceeaşi grijă de dânsul". 

A doua zi, ducându-i pe toţi în temniţă, voievodul a poruncit păzitorului temniţei, 
ca pe mucenicul Acachie să-l închidă singur în temniţa cea mai dinăuntru, legat cu 
lanţuri de fier şi ferecat în obezi şi pe nimeni să nu lase la dânsul, nici să-i dea 
mâncare şi băutură ca, strimtorându-se de foame, de sete şi de greutatea legăturilor 
să slăbească şi să se supună mai cu înlesnire la voia lor; iar pe ceilalți legați a 
poruncit să-i închidă în temniţa cea mai dinafară. 


După ce a sosit noaptea, cei legaţi s-au învrednicit iarăşi de o vedenie minunată; 
pentru că au văzut strălucind o lumină în temniţa cea mai dinăuntru. Uitându-se 
printr-o ferestruică, au văzut nişte bărbaţi purtători de lumină, care, dezlegând pe 
Sfântul mucenic din legături, îi tămăduiau rănile şi îi puneau dinainte hrană 
minunată, albă ca zăpada, dându-i şi băutură. Văzând ei aceasta în toate nopțile, au 
chemat păzitorul acelei temnițe şi i-au spus acea vedenie; iar el, privind prin 
ferestruică, a văzut cu ochii săi aceea lumină şi, deodată, deschizând uşile temniţei, 
a intrat înăuntru. Dar n-a văzut şi n-a aflat pe nimeni, decât numai pe mucenic 
singur stând în legături; şi s-a mirat şi s-a înspăimântat păzitorul temniţei. 


După ce au trecut şapte zile de la ducerea lor în Bizanţ, voievodul, şezând la 
judecată, a pus de faţă pe Sfântul mucenic Acachie şi, văzându-l sănătos cu trupul 
şi luminat la faţă, s-a mirat; pentru că aştepta să-l vadă foarte slăbit de răni, 
legături, foame, sete şi de osteneala drumului. 


Și s-a mâniat voievodul asupra ostaşilor, părându-i-se că aceia i-au dat odihnă, şi a 
zis către dânşii cu mânie: "Nu v-am poruncit eu vouă, ca pe acest om să-l închideţi 
în temniţa cea mai dinăuntru, cu obezi să-l ferecaţi, cu fiare grele să-l legaţi peste 
tot trupul şi să nu-i daţi hrană şi băutură nicidecum? Iar voi l-aţi lăsat liber, ca să se 
odihnească şi să se tămăduiască de răni şi, iată, acum îl văd sănătos şi mai frumos 
decât cum era mai întâi”. 


lar Antonin Comentarisie a zis: "Aşa mă jur pe puterea ta, o, stăpâne, că toate s-au 
făcut după poruncile tale. Deoarece de la Pirint până la această cetate a fost adus cu 
nevoie, legat cu fiare grele, pe care, dacă voieşti poţi singur a le cumpăni, cât sunt 
de grele, a fost închis în cea mai strâmtă temniţă şi nimeni de aici nu i-a dat ceva 
de trebuinţă; întreabă pe păzitorul temniţei şi te vei înştiinţa, dacă nu au fost aşa 
toate, precum ai poruncit”. 


Îndată, voievodul a poruncit ca să cheme pe păzitorul temniţei, căruia i-a zis cu 
glas groaznic: "Ticălosule, pentru ce n-ai făcut precum ţi s-a poruncit şi ai lăsat pe 
legatul acesta de s-a hrănit şi s-a tămăduit în odihnă; iată, acum stă de faţă tare cu 
trupul, ca şi cum ar fi venit la război şi la luptă?" 

Iar Sfântul Acachie a zis: 


Voievodul a zis cu mânie către cei ce stăteau de față: "Loviţi-l peste gură şi 
sfărâmați-i dinţii, ca să nu răspundă neîntrebat". 


ŞI slujitori au bătut pe mucenic; iar voievodul iarăşi a zis către păzitorul temniţei: 
"Ce răspunzi tu, ticălosule?" 


Păzitorul a răspuns: "Mă jur pe puterea ta, că toate câte mi-ai poruncit le-am făcut, 
încă şi mai multe răutăți i-am adăugat lui, dar alții au fost tămăduitorii şi hrănitorii 
lui, precum ştiu toţi cei ce sunt ţinuţi în temniță; întreabă pe aceia şi dacă vei auzi 
într-altfel, iată, capul meu este înaintea ta, fă ce vei voi. Am văzut nişte ostaşi 
îmbrăcați luminos, dintre care unii îl dezlegau pe acesta din legături, alții, 
ştergându-i rănile, i le tămăduiau; iar alții îi puneau dinainte hrană şi băutură şi 
vorbeau cu el prieteneşte. Toţi aceşti legaţi, care au fost aduşi cu el de la Pirint, mi- 
au spus, că 1-au văzut adeseori pe cale, apoi chiar aici în temniţă. Dar eu, necrezând 
cuvintelor lor, am voit să văd singur aceea şi am văzut cu ochii mei, precum mi-au 
spus ei; iar după ce am deschis uşa fără de veste, am intrat la el în temniţa cea 
dinăuntru, vrând să întreb cine şi de unde sunt şi cum au intrat prin uşile încuiate; 
dar nu am găsit pe nimeni, decât numai pe cel legat, fiind în obezi şi în lanţuri şi 
rugându-se către Dumnezeul sau uneori dormind". 


Voievodul a zis păzitorului: "Tu, ticălosule, luând aur de la rudeniile lui Acachie, 
ai lăsat pe aceia la el cu bucate, cu băutură şi cu doctorii”. 


ŞI îndată a poruncit să bată tare pe păzitor cu vergi de plumb; iar păzitorul, fiind 
bătut strigă, zicând: "Te rog, o, stăpâne, cercetează mai întâi cu dinadinsul şi te 
înştiinţează, dacă nu va fi aşa, precum îţi spun, şi atunci să mă ucizi”. 


Zis-a voievodul: "Spune că omul acesta este fermecător şi vrăjitor”. 
Răspuns-a păzitorul: "Ceea ce ştiu, aceea îți spun, eu nu ştiu dacă el este vrăjitor 
sau nu". Şi astfel, nevinovatul păzitor a pătimit o bătaie cumplită ca aceea, pentru 


mucenicul lui Hristos, care se numea Cakie. 


Deci, Sfântul mucenic Acachie, văzând aceea, râdea de nebunia voievodului, deşi 
avea sfărâmată gura şi obrazul, şi, văzându-l voievodul, s-a aprins cu mai multă 

mânie ŞI a zis către mucenic: "Au tu ai venit să râzi de noi, nădăjduindu-te spre ale 
tale vrăji?" 


Atunci voievodul a poruncit la zece ostaşi să-l bată cu bețe de stejar pe spate şi pe 
pântece; iar mucenicul se ruga lui Dumnezeu, zicând: 
Și a venit glas de sus, întărindu-l, şi îndată cei ce-l băteau au 
înţepenit şi nu puteau mai mult să ridice mâinile lor asupra mucenicului. 


Voievodul, nepricepând ce să-i mai facă, s-a gândit să trimită pe mucenic la 
ighemon, care atunci venise iarăşi acolo în Bizanţ şi 1-a scris o scrisoare astfel: 
"Minunatului şi marelui judecător Flachin, ighemonul Traciei, voievodul Vivian, îi 
zice: bucură-te! Pe Acachie, apărătorul necuratei credinţe creştineşti, pe care l-a 
trimis la mine de mai mult de douăzeci de zile Firm, tribunul oștilor Martesiei şi 
care nu voia să se supună poruncilor împărăteşti, l-am muncit după legea judecății 
şi n-am putut deloc să-l înduplecăm spre împlinirea voii împărăteşti; dar, de vreme 
ce stăpânirea ta mai bine poți să-l pedepseşti şi să-l înfricoşezi, de aceea îţi trimit 
pe acest om la a ta mai mare judecată, cu faptele cele scrise despre el, de Comen- 
tarisie”. 


Ighemonul, pentru că avea femeie creştină care îl îndemna în taină cu rugăminte şi 
cu jurăminte că, pe creştinii cei aduşi la el la judecată, să nu-i muncească mult, ci 
degrabă să-i dea morţii, luând scrisoarea voievodului, a poruncit să pună pe 
mucenic în temniţă, însă fără de legături şi fără de pază mare. După cinci zile, 
ighemonul, punând înainte pe mucenic la judecată şi poruncind a citi faptele cele 
despre el trimise de voievod, s-a mirat de cruzimea aceluia şi de tăria mucenicului, 
ocărind pe Vivian pentru aceea; căci pe un om ce era ostaş cu dregătoria, l-a 
muncit atât de lung şi atât de cumplit, neomorându-l îndată prin tăiere cu sabia. 
Deci, văzând că nu este deloc cu putinţă să plece spre idoli pe mucenicul lui 
Hristos, a poruncit să-i taie capul cu sabia, afară din cetatea Bizanțului. 


Pe când ei duceau pe mucenic spre tăiere, el strigă către Dumnezeu, zicând: 

Ajungând la locul cel de tăiere şi cerând vreme spre rugăciune, şi-a plecat 
genunchii şi se ruga astfel: 


Acestea zicându-le, şi-a plecat sub sabie capul său şi i l-au tăiat. Astfel şi-a săvârşit 
pătimirea sa cea pentru Hristos, Sfântul mucenic Acachie; iar trupul lui cel sfânt |- 
au îngropat nişte oameni cucernici cu cinste, în locul care se numea Stavrion. 


Acestea au fost pe timpul împărăției lui Maximian, iar peste noi împărăţind 
Domnul nostru lisus Hristos, căruia I se cuvine slava şi stăpânirea în vecii vecilor. 
Amin. 

